## AS-SULTHAH AT- TASYRI’IYYAH DALAM PERSPEKTIF FIQH SIYASI DAN QANUN WADH’IY
Nadirsah Hawari 

## Abstrak
Pembahasan  tentang As-Sulthah  At- Tasyri’iyyah selalu hangat dan menarik.  Hal ini sangat wajar, mengingat peranan dan  kedudukannya  yang  sangat  strategis  dalam  sistem  tata kelola  negara.  Disisi  lain,    lembaga  ini  acapkali    dituding sebagai  sarangnya    para  politikus  yang  sarat  dengan  aksi pragmatisme  dan  fanatisme  politik  sehingga  terkesan  agak membingungkan rakyat dan parahnya lagi rakyat  tidak merasa terwakili  oleh  mereka.  Walhal,  jika  kita  merujuk  kepada literatur  Islam  dan  konstitusi  Indonesia  kita  dapatkan gambaran  yang  sangat  nyata  bahwa  ia  merupakan    corong rakyat  dalam  menyampaikan  aspirasi  mereka  kepada pemerintah  agar  cita-cita  luhur  UUD  45  sebagai  mandat  dari para founding  fathers negara  menjadi  nyata.  Beberapa persoalan  terkait  tupoksi  dan  autoritas  lembaga  dalam menjalankan konsep trias politika menjadi fokus kajian dalam permbahasan  makalah  ini.    Tulisan  ini  mencoba  memadukan antara  konsep  legislasi  dalam  perspektif  Islam  dan  qanun wadh’i  (undang -undang  moderen)  untuk  melihat  sejauhmana persamaan  dan  perbedaan  konsep  yang  ditawarkan  oleh  dua faham ini.
Kata  Kunci: As-Sulthah  At- Tasyri’iyyah,  Fiqh  Siyasi,  Qanun Wadh’iy
 Dr. Nadirsah Hawari, MA, dosen Fakultas Ushuluddin IAIN Raden Intan Lampung, Prodi Pemikiran Politik Islam.

## Pendahuluan
Wafatnya  Rasulullah  s.a.w  sebagai  seorang  nabi  sekaligus  sebagai ketua  yang  juga  bertindak  sebagai eksekutif telah  memberikan  kesan kepada psikologi masyarakat dan situasi politik negara pada masa itu, sama ada di kalangan para sahabat mahupun masyarakat awam. Pada hari  kewafatan  Rasulullah  s.a.w  sebahagian  dari  sahabat  Rasulullah s.a.w  sibuk  menguruskan  jenazah beliau,  terutamanya  ahli  keluarga terdekat,  manakala  sebahagian  yang  lain  terutama  dari  golongan Ansar sedang  merancang  perlantikan  seorang  pemimpin  baru menggantikan  Rasulullah  s.a.w.  Mereka  mengadakan  satu  mesyuarat di Saqi>fah Bani Sa<idah 1 tanpa pengetahuan kaum Muhajirin. Namun, niat baik kaum Ansar akhirnya disedari juga oleh sebahagian  sahabat dari  kaum Muhajirin seperti c Umar  ibn  al-Khattab.  Beliau  segera mengajak Abu Bakar yang sedang sibuk mengurus jenazah Rasulullah s.a.w  untuk  pergi  ke Saqi>fah Bani  Sa<idah .  Semasa  berjalan,  kedua- duanya  bertemu  dengan  Abu  Ubaydah  ibn  al-Jarrah  dari  kaum Muhajirin lalu diajak pergi menuju Saqi>fah. 2
Pertemuan serta dialog yang panjang antara wakil kaum Ansar dan Muhajirin di Saqi>fah Bani< Sa>idah pada hari itu melahirkan sebuah syura  dan  berakhir  dengan  satu  keputusan  iaitu  memilih  Abu  Bakar sebagai khalifah (pengganti) kepada Rasulullah s.a.w.
1 Saqi>fah Bani Sa>idah adalah nama satu tempat pertemuan di antara  kaum Ansar dan  Muhajirin    yang  terletak  berdekatan  dengan    Masjid  Nabawi  bersebelahan  dengan Perpustakaan Abdul Aziz. (sebelah kanan Masjid)
2 al-Bu<tiy,  Muhammad  Sai>d  Ramada<n, Fiqh  al-si<rah  al-nabawiyah,ma c a mu<jaz li ta<rikh al-khulafa<' al-ra<shidah, Da<r al-Fikr, Damshiq, 1991 M, hlm. 351 & al- Sayu<ti, Jala<luddi>n, Ta<rikh al-khulafa>', Da<r al-Sa<dir, Bairut, 1997, hlm. 87-92.
Suasana  di  luar  barisan  para  sahabat  juga  mengalami perubahan  akibat  kewafatan  baginda  Rasulullah  s.a.w.  Sebahagian kecil  dari  umat  Islam  pada  masa  itu  ada  yang  kembali  kepada kekufuran  setelah  mereka  menyatakan  keimanan  dengan  risalah  Nabi Muhammad  s.a.w  seperti  munculnya  golongan Ma<ni c i  al-zaka<h
(orang-orang yang tidak mau bayar zakat)
Hubungan  yang  rapat  di  antara  Abu  Bakar  dengan c Umar  ibn al-Khattab  menjadikan beliau begitu arif dan faham tentang sifat serta perilaku  yang  dimiliki  oleh  sahabatnya  yang  satu  ini,  apatah  lagi keadaan negara Islam ( da<r al-Isla<m ) pada masa itu sedang menghadapi dua  kekuatan  besar  yang  sangat  merbahaya  iaitu  kekuatan  negara Romawi  dan  Persia  sehingga  tidaklah  logik  kalau  seandainya  negara yang  baru  ditubuhkan  ini  dibebani  dengan  perkara  yang  tidak  begitu penting  seperti  halnya  siapakah  yang  akan  menggantikan khalifah selepas  Abu  Bakar  .  Oleh  sebab  itu,  pada  akhir  masa  pemerintahan Abu Bakar beliau berniat mencalonkan c Umar ibn al-Khattab sebagai penggantinya  jika  beliau  meninggal  pada  bila-bila  masa.  Setelah dimesyuaratkan  oleh  para  wakil  sahabat  seperti; c Abdurrahman  ibn c Awf, c Uthman ibn c Affan, Sa c ad ibn Zayd dan Usayd ibn  al-Khudayr mereka  bersetuju  dengan  pencalonan c Umar  sebagai  pengganti  Abu Bakar jika bila-bila masa beliau meninggal. 3
c Umar  ibn  al-Khattab  yang  terkenal  dengan  pentadbirannya yang  begitu  hebat  dan  cemerlang  telah  berjaya  mencipta  suasana politik negara yang stabil dan ekonomi yang mantap. Hal ini tidaklah
3 al- Bu>tiy ,  Muhammad  Sa c id Ramada<n , Fiqh al-sirah  al-nabawiyyah ma c a mu>jaz li ta>rikh al- khula>fa' al- ra>shida h ,  hlm.  354.
aneh  dan  asing  bagi  sesiapa  sahaja  yang  pernah  membaca  sejarah c Umar.  Ini  berpunca  dari  keadilan  seorang  pemimpin  terhadap rakyatnya  serta  kepatuhan  rakyat  terhadap khalifah. Ketika  merasa ajalnya  sudah  dekat, c Umar  ibn  al-Khattab  ingin  melepaskan  semua amanah  yang  beliau  terima,  amanah  mentadbir  urusan  negara  yang dari  hari  ke  hari  semakin  bertambah  banyak.  Namun,  beliau  berasa kalau  ditunjuk  atau  dipilih  seseorang  sebagai  penggantinya sebagaimana  yang  telah  dilakukan  oleh  Abu  Bakar  ke  atas  dirinya, beliau  merasa  khuatir  akan  terjadi  sesuatu  yang  tidak  diharapkan. Beliau menyerahkan  perkara  ini  kepada  enam  orang  sahabat  iaitu; c Uthman  ibn c Affan, c Ali  ibn c Abi  Talib,  Talhah,  Zubayr  ibn  al- c Awwam, c Abbdurrahman ibn c Awf dan Sa c ad ibn Abi Waqqas r.a dan melantik  anaknya c Abdullah  ibn c Umar  sebagai  pihak  penengah. 4
Uthman  bin c Affan  akhirnya  dipilih  sebagai khalifah menggantikan c Umar  ibn  al-Khattab yang    mati syahid di  tangan  Abu  Lukluk  al- Majusi.
Proses  pemilihan  Abu  Bakar  r.a  sebagai khalifah setelah dicalonkan oleh c Umar ibn al-Khattab dan disumpah setia ( al-bay c ah ) oleh seluruh sahabat dan wakil-wakil kaum Muhajirin dan Ansar yang hadir di majlis Sa>qifah Bani Sa> c idah serta proses pelantikan c Uthman ibn c Affan  sebagai khalifah  daripada  enam  orang  sahabat  yang dicalonkan  oleh c Umar  disifatkan  oleh  sebahagian  penulis  sebagai suatu proses pemilihan yang dilakukan dan dikawal  oleh sebuah ahli jawatankuasa  yang  lazimnya  dalam  istilah  politik  Islam  disebut Ahl
4 Ibra>hi>m Ahmad c Adawi, al-Nuzum  al-Islamiyyah muqawwimatuha< al- fikriyyah  wa muassasatuha< al-tanfiziyyah  fi  sadr  al- Isla<m wa  al- c ashr  al-Umawiy y, Maktabah  Anggola  al-Misriyyah,  Mesir,  1758,  hlm.  147, Abd  al- Qadi>m Zallu>m , Sistem pemerintahan Islam, Terj, Dar ul Ummah, Jawa Timur, 2002 M, hlm. 93.
al-h{all  wa  al- c aqd (ahli  jawatankuasa  perlantikan  dan  pelucutan) al- Sult{ah al-Tashri <c iyah (dewan perundangan) yang lebih dikenali dalam konsep perlembagaan moden dengan istilah badan legislatif
Badan legislatif adalah  merupakan  salah  satu  daripada  badan- badan kuasa dalam sebuah negara, sama ada dalam sistem moden atau dalam  sistem  Islam.  Jika  dilihat,  badan  legislatif  dalam  sistem demokrasi  misalnya,  akan  didapati  bahawa  badan  ini  mempunyai peranan yang sangat signifikan berbanding dengan badan-badan kuasa yang  lain.  Prof.  Dr. c Abdurrahman c Abdul  Kadir  Kurdi  menyifatkan badan ini sebagai lapisan terpenting dalam sesebuah negara, kerana ia merupakan  badan  pembuat,  penggubal  dan  pentadbir  undang-undang perlembagaan  serta  interpretasinya  dalam  sesebuah  negara. 5 Oleh yang  demikian,  perlu  bagi  kita  untuk  mengkaji  konsep  badan  ini menurut  perspektif  Islam  secara  lebih  mendalam  lagi  dengan memberikan satu perbandingan dengan konsep legislatif moden agar kita  lebih  memahami  dan  merasa  yakin  bahawa  konsep  Islam  tidak kurang hebatnya berbanding dengan konsep yang dibawa oleh barat.

## Badan Legislatif
5 Abdurrahman  Abdul  Qadir  Kurdi, Tatanan  sosial  Islam,  studi  berdasarkan  al- Qur'an dan Sunnah, Terj, Pustaka pelajar, Jogjakarta, 2000, hlm. 148, Abd al-Karim c Uthman, al- Niza>m al- siya>si fi al- Isla>m , Da>r al- Irsha>d , Beirut, 1388, hlm. 98.
Perbahasan  tentang makna  legislatif  akan  ditumpukan  pada  dua bahagian.  Bermula  dengan  kajian  tentang  makna  legislatif  menurut perspektif  Islam  kemudian  dilanjutkan  dengan  kajian  tentang  makna legislatif menurut moden.

## Makna Badan Legislatif Islam
Berbagai  usaha  telah  dilakukan  oleh  para  pakar  politik  Islam  untuk memberikan  satu  definisi  yang  sesuai  terhadap  makna  badan perundangan  yang  lazimnya  dalam istilah al-siya<sah  al-shar c iyyah (politik  Islam)  dinamakan al-Sultah  al-Tashri c yyah atau Ahl  al-hall wa  al- c aqd atau Majlis  Shu>ra atau  yang  lebih  popular dalam  kamus politik moden dinamakan badan legislatif.
Sult}ah dalam  bahasa  arab  berasal  dari  kata ط ل س yang kemudian  membentuk  perkataan salat}a yang  bermaksud  menguasai atau  berkuasa. 6 Sedangkan Tashri c iyyah berasal  dari  kata ع ر ش (shara c a) yang  bererti  menjelaskan  atau  menetapkan.  Kalimat  ini kemudian ditashrifkan menjadi  kata  kerja sharra c a yang  bermakna membuat shari c at (jalan atau sumber air). 7 Oleh yang demikian, maka al-Sultah  al-Tashri c iyyah adalah  satu  badan  yang  bertugas  membuat syariat  atau  undang-undang.  Adapun Ahl  al-hall  wa  al- c aqd berasal dari  gabungan  beberapa  perkataan  yang  membentuk  satu  makna
6 Ibn Manz{u<r , Muhammad ibn Mukmin, Lisa>n al- c arab , Da<r Sa<dir , Beirut, t.th,  vol. 7, hlm. 320.
7 al- Jurja<niy ,  Ali  ibn  Muhammad, al- Ta c rifa>t , Da<r al- Kita<b al- a arabiy, Beirut, 1405 H, hlm. 167, Ibn Manzu<r , Muhammad ibn Mukrim, Lisa>n al- c arab , vol. 8, hlm. 178.
khusus.  Menurut  kajian  para  pakar  politik  Islam  tidak  dapat  dikenal pasti  orang  yang  pertama  kali  mengguna  istilah  ini  sehingga  ke  hari ini. 8 Ahl al-h{all wa al-‘aqd secara  terminologi bererti  ahli badan  yang bertugas  melantik  dan  melucutkan  seorang khalifah  (pemimipin). Adapun Majlis Shu<ra , ia terdiri dari kata, majlis yang merupakan Ism al-maka<n (nama tempat) dari kata jalasa yang bermakna duduk. Jadi, Majlis bermakna  tempat  duduk.  Sedangkan shu>ra bermakna mesyuarat.  Oleh  sebab  itu, Majlis  Shu<ra adalah  satu  badan  yang bertugas  mencari  jalan  penyelesaian  dan  alternatif  terbaik  dalam  satu permasalahan  yang  sedang  dihadapi.  Para  ulama  cuba  untuk memberikan  satu  definisi  yang  tepat  untuk  istilah  ini.  Imam  al- Dhahabi  ketika  bercerita  tentang  kisah c Abdurrahman  ibn  ‘Awf, mengatakan: "Salah satu amalan ‘Abdurrahman ibn ‘Awf yang paling mulia  iaitu  ketika  beliau  meletakkan  tawaran  khalifah  dan menyerahkannya  kepada  Badan Legislatif (Majlis  Shu>ra),  sehingga dengan keputusan itu beliau  telah menyatukan umat untuk bergabung bersama khalifah c Uthma<n". 9
T{a<hir  Muhammad c A<shu>r  berkata:  "Ahl  al-h}all  wa al- ‘aqd adalah para ilmuan dan ahli amanah dalam  sebuah negara Islam yang  tinggal  di  ibu  negara  khalifah  dan  termasuk  di  dalamnya  ketua tentera." 10 Badan legislatif menurut beliau terdiri dari para ilmuan dan ahli-ahli  kuasa  yang  memiliki  sifat  amanah  dalam  melaksanakan tugas.
8 al- Qa<simi y, Za<fir , Niza<m al-Hukm  fi  al-shari c ah  wa  al- ta<rikh al- Isla>miy ,  vol.  1, hlm.  232. 9 al- Dhahabi y,  Muhammad  ibn  Ahmad, Siyar  al- a c la>m al- nubala>' , Muassasah al- Risa>lah , Beirut, 1413 H, vol.1,  hlm. 86. 10 Muhammad T>a<hir ibn c A<shu>r , Usu>l al- niza>m al- mujtamai c fi  al- Isla>m , Maktabah   al-Qawmiyyah li al-nashr wa al-tawzi c , Tunisia, 1964 H, hlm. 209.
Z{afir  al-Qa<simiy  menyifatkan Ahl  al-h{all  wa  al- c aqd sebagai    para  ahli  fekah  yang  dapat  berijtihad. 11 Kepakaran  dalam masalah  fekah  dan  pencapaian dar  jat  mujtahid  adalah  syarat  utama bagi ahli badan legislatif menurut Z{afir.
Muhammad  Yu<suf  Mu<sa  mendefinisikan  badan  ini  secara lebih luas dengan membuat satu perbandingan dengan makna legislatif moden.  Beliau  mengatakan: "Ahl  al-h}all  wa  al- c aqd adalah  sumber siya>dah atau  kekuasaan  yang  ada  pada  rakyat.  Mereka  adalah  para cerdik  pandai,  pakar  ilmuan  dan  amanah  yang  terdiri  dari  pelbagai golongan  yang  ada  dalam  tubuh  umat.  Namun,  sebenarnya  mereka tidak  jauh  berbeza  dengan  ahli  badan legislatif  dalam  sistem perlembagaan  moden." 12 Yu<suf  Mu>sa,  meletakkan  ilmu  dan amanah  sebagai  syarat  utama  untuk  keahlian  badan  ini  dengan mengambil kira aspek kepelbagaian komuniti masyarakat.
Muhammad c Abduh  mendefinisikan  badan  ini  secara  meluas dengan  mengambil  kira  aspek  kecekapan  dalam  mewujudkan kemaslahatan  awam.  Beliau  menyebutkan:  "Ahl  al-h{all  wa  al- c aqd adalah  para umara>’ (pemimpin),  hakim,  ulama,  ketua-ketua  tentera dan  semua  ketua  kumpulan  yang  dapat  dijadikan  rujukan  dalam menyelesaikan  hajat  manusia  dan  kemaslahatan  awam". 13 Adapun
11 al- Qa<simiy , Z{a<fir , Niza>m al-hukm fi al-shari c ah wa al- ta>rikh al- Isla>miy , vol.1, hlm.  235. 12 Yu<suf Mu<sa ,  dalam Niza<m al-hukm  fi  al-shari c ah  wa  al-tarikh  al- Islamiy , vol.1, hlm. 232. 13 Rashi<d Rid{a> , Tafsi<r al- Mana>r , t.pt, t.tp,  t.th, vol. 3,  hlm. 11.
Rashi<d Rida>, beliau menyifatkan badan ini sebagai ahl al-basi<rah (pakar pemikir) dan pakar analisa dalam masalah kenegaraan.
Menyemak dua definisi yang yang dikatakan oleh Muhammad c Abduh  dan  Rasyi<d  Rida>,  maka  pada  asasnya  kedua-duanya  tidak menghadkan ahli badan ini kepada satu puak sahaja, akan tetapi juga mencakupi  semua  individu  yang  memiliki  kemampuan  sebagai seorang  pakar  pemikir  (al-mujtahid)  serta  orang  yang  mempunyai kekuasaan.
Para  ulama  politik  Islam  terdahulu  juga  telah  banyak membicarakan  tentang  konsep  badan  legislatif  Islam,  akan  tetapi masih  dalam  skop  yang  sangat  kecil setakat  perbincangan  mengenai perlantikan  dan  pelucutan  seorang  khalifah.  Imam  al-Ma>wardiy berkata:  "Seorang  imam  (khalifah)  dilantik  melalui  dua  cara.  Yang pertama dipilih oleh pihak ‘Ahl al -h{all wa al- c a qd (badan legislatif) dan yang kedua dipilih oleh imam sebelumnya". 14
Jika  diperhatikan  dengan  baik  apa  yang  dikatakan  oleh  para ulama  ketika  mereka  membincangkan  makna  badan  legislatif  Islam, pada  asasnya  mereka  tidak  membincangkan  ertinya  sebagai  sebuah institusi  kuasa,  akan  tetapi  mereka  lebih  tepat kalau  dikatakan membincangkan persoalan  siapakah  yang paling  layak  untuk  menjadi
14 al- Ma<wardiy , Abu al-Hasan c Ali ibn Muhammad, al- Ahka>m al- sulta>niyyah wa al- wila>yah al-diniyyah, Da<r al-Kutub al- c ilmiyyah, Beirut, 1405 H, hlm.7.
ahli  dalam  badan  ini.  Para  pakar  agama  dan  pakar  dari  berbagai bidang  ilmu  adalah  di  antara  mereka  yang  dinyatakan  dalam  definisi ini.
Satu  kesimpulan  dapat  dibuat  dari  huraian-huraian  di  atas bahawa ‘Ahl  al -h{all    wa  al- c aqd (badan  legislatif)  menurut  konsep Islam adalah: "Suatu badan yang berkuatkuasa di bidang perundangan Islam  yang  terdiri  dari  para  pakar  dari  berbagai  bidang  sains  dengan bercirikan  sifat adil dan amanah".
Oleh  yang  demikian,  badan  ini  mencakupi  para  ulama,  kaum cerdik  pandai,  ketua-ketua  tentera,  pakar  sains,  politik,  sosial  dan sesiapa  sahaja  yang  dapat  mewakili  rakyat  dalam  menyampaikan segala aspirasi mereka. Adapun bentuk dan susunan mengikut kepada keadaan  yang  ada  sesuai  dengan  keperluan  apatah  lagi  masalah  ini adalah hasil dari ijtihad dan tidak didapati amalan secara khusus dari Rasulullah  s.a.w.  Namun    apa  yang  pernah  dilakukan  oleh  kaum Muhajirin dan  Ansar di Saqi{{>}fah Bani Sa<idah atau c Umar ibn al- Khatta<b  ketika  melantik  enam  orang  sahabat  untuk  menjadi  calon khalifah  dapat  dijadikan  sandar  an  untuk  menjawab  soalan  ini. Apapun hasil analisa dan pendapat yang kita sampaikan, hal ini bukan merupakan  satu  masalah  yang  sangat  utama  dalam menilai  institusi Islam ini.
Makna Badan Legislatif Moden
Negara  yang  mengamalkan  sistem  demokrasi  biasanya  mempunyai beberapa badan kuasa sebagai wadah bagi rakyat untuk menyampaikan  aspirasi  politik  dan  hak-hak  asasi  mereka  secara bebas.  Undang-Undang  Dasar  (Perlembagaan)  Indonesia  sebagai contohnya, yang menganut sistem demokrasi memiliki dua majlis iaitu yang pertama dinamakan Majlis Permusyawaratan Rakyat (MPR) dan yang  kedua  Dewan  Perwakilan  Rakyat  (DPR),  begitu  juga  Undang- Undang  Perlembagaan  Malaysia  terdapat  dua  majlis,  Dewan  Negara dan Dewan Rakyat.
Mengikut  Undang-Undang  Perlembagaan  Moden,  badan  ini didefinisikan  sebagai  sebuah  institusi  perwakilan  rakyat  yang berfungsi  sebagai  pembuat  undang-undang,  mengawasi  perjalanan pemerintahan,  kekuasaan  eksekutif  dan  mengatur  belanjawan negara. 15
Kalau  kita  lihat  definisi  ini  dengan  teliti,  kemudian  kita bandingkan  dengan  legislatif  Islam,  tidak  ada  perbezaan  yang  begitu ketara. Faktor luaran dan asas perundangan adalah merupakan dua hal penting yang sangat memberi kesan kepada hakikat kedua badan ini.
15 c Abdul Qadir Djailani, Negara berdaulat dalam perspektif Islam , Pustaka Dini, Shah Alam, 2001 M, hlm. 189-191.

## SYARAT-SYARAT KEAHLIAN
Setelah  kita  mengkaji  makna  badan  legislatif  menurut  konsep  Islam dan moden, maka pada  tajuk kecil ini kajian akan diteruskan tentang syarart-syarat  keahlian  dalam  badan  legislatif.  Kajian  dimulakan mengenai  syarat  keahlian  dari  sudut  pandangan  Islam  dan  seterusnya dari sudut pandang moden.

## Syarat Keahlian Badan Legislatif Islam
Badan  legislatif (al-sultah  al-tashri c iyah)  merupakan  sebuah  institusi yang  memiliki  bidang  kuasa  untuk  mengubal  undang-undang.  Maka, kewujudan  dan  peranannya dalam  sebuah  negara  dirasakan  sangat penting  bahkan  sesetengah  penulis  mengatakan  bahawa  badan  ini merupakan  struktur utama  dalam sebuah negara. Berdasarkan kepada kenyataan  ini,  sesiapa  sahaja  yang  akan  dilantik  untuk    menjadi  ahli badan  ini  mestilah  memiliki  syarat-syarat  sebagaimana  yang  telah disebutkan  oleh  para  ulama.  Syarat-syarat  ini  juga    didapati  pada badan legislatif moden walaupun terdapat sedikit perbezaan mengikut kepada asas negara yang diamalkan.
Syarat keahlian badan legislatif menurut perspektif Islam  juga telah banyak dibincangkan oleh para ulama, sama ada al- c ulama>' al- mutaqaddimi<n (ulama-ulama  dahulu)    seperti;  Imam  al-Ma>wardiy dan Abu Ya c l>a> al-Farra< ' ataupun ulama-ulama semasa seperti;  al-
Khayya<t,  Mahmud  al-Kha<lidiy, Wahbah  al-Zuhayliy  dan  masih banyak lagi yang lain.
c Abd c Azi<z  al-Khayya<t  mengatakan  bahawa  syarat  ahli badan  legislatif Islam  adalah;  Islam,  adil,  jujur, c iffah (menjaga marwah),  baligh  dan rashi<d (boleh  membezakan  yang  baik) sedangkan    syarat  yang  paling  rendah  adalah  apabila  kebaikan  lebih banyak  daripada  keburukannya.  Mengikut  Mazhab  Hanafiyah  dan Ha>dawiyah  (puak  syiah)  dibenarkan  bagi  orang  bukan  Islam  untuk menjadi ahli badan ini dengan syarat dia memahami ajaran Islam dan dapat berbuat adil. 16
Mahmu>d  al-Kha>lidiy  berkata:  "Setiap  orang  yang  hidup  di bawah naungan Negara Islam dan taat kepada hukum-hakamnya layak untuk  menjadi  ahli  dalam Majlis  Shu>ra apabila  dia  sudah  baligh, berakal,  sama  ada  laki-laki  atau  perempuan,  muslim  atau  bukan muslim". 17 Sedangkan  Imam  Qalqashandiy  memberikan  tiga  syarat bagi  ahli  badan  legislatif  Islam  iaitu  berilmu  pengetahuan,  adil  dan berwawasan sepertimana yang dikatakan oleh Imam al-Ma>wardiy. 18
16 al- Khayya>t , c Abd  al- c Azi<z , al- Niza>m al- siya>si y  fi  al- Isla>m al- nazariayah al- siya<siyah niz>am al-hukm ,  hlm. 235.
17 al- Kha>lidiy, Mahmu<d , Niza>m al- shu>ra fi al- Isla>m , Maktabah Risa<lah al-
hadi<thah , c Uman, 1986 M, hlm. 133. 18 al-Qalqashandiy, Ahmad ibn c Abdullah, Ma'a>thi<r al-‘ ina>qah fi ma c a>lim al- khilafah , Mat{bu c a t huku>mah al-Kuwayt, t.tp, 1985 M, vol. 1, hlm. 45, al- Ma>wardiy , al- Ahka>m al- sult{aniyah wa al- wila<yah al-diniyyah , hlm. 12.
Sementara  Abu  Fa>riz    menyebutkan  syarat-syarat  dengan agak sedikit sempit sebagaimana yang dinyatakan di dalam kitabnya. Antara  syarat-syarat  yang  disebutkannya  iaitu mukallaf,  sehingga tidak  dibenarkan  orang  bukan  Islam  menjadi  ahli  badan  ini  kerana bukan termasuk orang yang terkena taklif (beban), merdeka, laki-laki, berwawasan,  bermoral  tinggi,  menetap  di  ibu  negara  dan  tidak mencalonkan  diri. 19
Setelah mengkaji dan menyemak apa yang dikatakan oleh para ulama  mengenai  syarat-syarat  keahlian  legislatif  Islam  dapat  kita bahagikan kepada  dua kategori. Yang pertama syarat yang disepakati dan  yang  kedua  syarat  yang  masih  lagi  diperselisihkan.  Adapun syarat-syarat  yang  disepakati  terdiri  dari al-shuru>t  al-dinniyah (syarat  yang  berkaitan  dengan  agama)  dan al-shuru>t  al- c ilmiyyah (syarat keilmuan). Yang pertama, seperti: baligh, rashi<d, faqi<h, adil dan jujur. Sedangkan syarat yang kedua, seperti; berilmu pengetahuan, pakar siasatan, berwawasan dan  bertempat  tinggal  di ibu negara.
Adapun  dua  syarat    yang  belum  disepakati  iaitu    syarat keahlian seorang bukan Islam dan seorang wanita. Namun, Yu>suf al- Qarda>wiy  dan  Mahmu>d  al-Kha>lidiy  telah  menjawab  soalan  ini dengan  hujah  yang  nyata  dan  sukar  untuk  ditolak.  Kedua-duanya menjelaskan  bahawa Allah S.W.T memerintahkan kita untuk bertanya kepada Ahl    al-dhikr (orang-orang  yang  berpengetahuan)  sama  ada bukan  Islam  atau  orang  Islam  dalam  perkara-perkara  yang  tidak diketahui,  akan  tetapi    orang  bukan  Islam  tidak  mempunyai  sebarang hak  atau  pendapat  yang  berkenaan  dengan  syariat  Islam.  Demikian
19 Abu Fa>riz ,  Muhammad c Abd  al- Qa>dir , al- Niza<m al- siya>siy fi  al- Isla>m , Terj, Robbani Press, Jakarta, 2000 M, hlm.78-82.
juga  dengan  masalah wanita  dalam  parlimen,  tidak  ada  nas s{ari<h (jelas)  yang  melarang  hal  ini.  Adapun  hadith  yang  menerangkan bahawa:  "Tidak  akan  berjaya  suatu  kaum  yang  menyerahkan  urusan mereka kepada seorang wanita" adalah kepimpinan dalam skop negara (khilafah),  sedangkan  ahli Majlis  Shu>ra bukan  termasuk  bahagian daripada al-ima>mah al- c uz{ma> (kepimpinan tertinggi). 20

## Syarat Keahlian Badan Legislatif Moden
Badan legislatif moden sebagai sebuah institusi yang memiliki bidang kuasa mentadbir  negara di  sisi  undang-undang bukan  sebuah  jawatan yang  dapat  dimasuki  oleh  sesiapa  sahaja  yang  ingin  menjadi  ahli  di dalamnya  kerana  hal  ini  akan  mengganggu  kelancaran  kerja  dan kualiti  sebuah  jawatan.  Maka,  dalam  perlembagaan  negara-negara moden terdapat beberapa peruntukan yang membahas masalah ini.
c Abd al- c
Azi<z  al-Khayya>t  menyebutkan  beberapa  syarat yang  biasanya  diamalkan  dalam  sistem  legislatif  moden.  Antara  lain; bumiputera, bukan seorang yang muflis, tidak dalam tempoh hukuman penjara jenayah selain jenayah politik, para bekas menteri, ketua-ketua tentera,  para  hakim  dan  sesiapa  sahaja  yang  berjasa  terhadap  negara serta  mendapat  kepercayaan  dari  masyarakat.  Kadang-kadang    ada penentuan  batasan  umur  40  tahun  untuk  ahli  Dewan  Negara  dan  30
20 al- Kha>lidiy , Mahmu>d , Niza>m al- shu>ra fi al- Isla>m , hlm.133, al- Qarda>wiy , Yu>suf , Fiqih  dawlah  dalam  perspektif  al-Qur'an  dan  al-Sunnah , Terj, Pustaka  al- Kautsar, Jakarta, 1997 M, hlm. 227-248.
tahun  untuk  ahli  Dewan  Rakyat,
sepertimana  yang  diamalkan  di negara Jordan. 21
Indonesia, salah satu daripada negara-negara yang mengamalkan  sistem  demokrasi telah  menetapkan  beberapa  syarat yang  mesti  dimiliki  bagi  sesiapa  sahaja  yang  akan  menjadi  anggota parlimen,  sama  ada  wakil  dari parti-parti  peserta  pilihan  raya  atau wakil  tentera  dan  wakil  utusan  daerah.  Mengikut  ketetapan  Majlis Permusyawaratn  Rakyat  Republik  Indonesia  (MPR-RI)  Undang- undang Republik Indonesia nombor 4 tahun 1999 M tentang susunan Majlis  Permusyawaratan  Rakyat, Dewan  Perwakilan  Rakyat  dan Dewan Perwakilan  Rakyat  Daerah  disebutkan:  “Untuk  dapat  menjadi anggota MPR, seseorang mesti  memenuhi syarat sebagai berikut:
1) Warga negara Republik Indonesia yang telah berusia 21 tahun serta bertaqwa kepada Tuhan Yang Maha Esa.
2) Dapat  berbahasa  Indonesia  dan  cakap  menulis  serta  membaca dan  berpendidikan  serendah-rendahnya  sekolah  lanjutan tingkat  pertama  atau  yang  berpengetahuan  sederajat  dan berpengalaman di bidang kemasyarakatan dan/atau kenegaraan. 3) Setia  kepada  cita-cita  Proklamasi  17  Agustus  1945,  Pancasila sebagai dasar negara dan Undang- Undang Dasar 1945.
4) Bukan  bekas  anggota  organisasi  terlarang  Partai  Komunis Indonesia,  termasuk  organisasi  massanya,  atau  bukan seseorang  yang  terlibat  langsung  atau  tak  langsung  dalam
21 al- Khayya>t , Abd al- c Azi<z , Niza>m al- siya>si fi al- Isla>m al- naz{ariyah al- siya>siyyah , niz>am al-hukm, hlm. 239-240.
G-30-S/PKI  (Gerakan  30  September  Partai  Komunis
Indonesia) atau organisasi terlarang lainnya. 5) Tidak  sedang  dicabut  hak  pilihnya  berdasarkan  putusan pengadilan yang telah memperoleh kekuatan hukum tetap.
6) Tidak  sedang  menjalani  pidana  penjara  berdasarkan  putusan pengadilan  yang  telah  memperoleh  kekuatan  hukum  tetap kerana melakukan tindak pidana yang diancam dengan pidana penjara 5 (lima) tahun atau lebih.
7) Nyata-nyata tidak sedang terganggu jiwa/ingatannya.
8) Anggota  MPR  harus  bertempat  tinggal  di  wilayah  Negara Kesatuan Republik Indonesia. 22
Setelah  meneliti  dengan  membuat  satu  perbandingan  antara syarat-syarat  legislatif  menurut  perspektif  Islam  dan  moden  kelihatan bahawa  kedua-duanya  memiliki  persamaan  yang  sangat  hampir  dari berbagai sudut, sama ada dari sudut keilmuan atau akhlak. Perbezaan yang  wujud  hanya  berpunca  dari  perbezaan  keadaan  negara  masing- masing  yang  mengamalkan  konsep  ini.  Sebagai  contohnya  adalah Indonesia,  kes  pembangkangan  dan  penentangan  Parti  Komunis  pada tarikh  30  September  1965  yang  mengakibatkan  mautnya  beberapa ketua  tentera,  meninggalkan  kesan  yang  sangat  mendalam  di  hati bangsa  ini  sehingga  sesiapa  sahaja  yang  terbabit  dengan  masalah  ini tidak  boleh  menjadi  ahli  parlimen  Indonesia  dan  perkara  ini  telah digubal dalam undang-undang perlembagaan negara.

## SUMBER-SUMBER HUKUM BADAN LEGISLATIF
Kajian  akan  ditumpukan  pada  dua  perbahasan  utama,  iaitu  kajian tentang sumber-sumber hukum legislatif menurut perspektif Islam dan sumber-sumber hukum legislatif menurut konsep semasa.
22 Majlis Permusyawaratan Rakyat, Tentang kami , t,th,  (atas talian) http:
// www. mpr.go.id. / h / tentang / indek. html (30 Jun 2003).

## Sumber Hukum Badan Legislatif Islam
Pada  perbahasan  mengenai  definisi  badan  legislatif  dinyatakan bahawa  bahawa  tugas  yang  paling  utama  dari  badan  legislatif  adalah menggubal undang-undang untuk dijadikan asas sebuah negara dalam melaksanakan  tugasnya.  Oleh  sebab  itu, sudah  menjadi  satu kemestian  jika  badan  ini  memiliki    rujukan-rujukan  tertentu  dalam membuat  apa  sahaja  ketetapan  atau  undang-undang  yang  lebih  biasa dikenali sebagai sumber undang-undang (law resources).
Badan legislatif (al-sulta{h al-tashri c iyyah) menurut perspektif Islam  bukanlah  suatu  badan  yang  dapat  menggubal  undang-undang secara langsung, kerana pada hakikatnya hanya Allah S.W.T sahajalah yang memiliki hak membuat atau membatalkan undang-undang. Allah S.W.T berfirman dalam al- Qur’an:
إ ﻢﻜﺤﻟا نإ هﺎﯾإ ﻻإ اوﺪﺒﻌﺗ ﻻأ ﺮﻣأ  ﻻ . ٢٣ Yang bermaksud:
Keputusan  itu  hanyalah  kepunyaan  Allah.  Dia  telah  memerintahkan agar kamu tidak menyembah selain Dia. 24
23 al-Qur'an al-Karim,Yusuf 12:40.
24 Semua terjemahan ayat-ayat al-Qur’an dalam tulisan ini berdasarkn al- Qur’an dan terjemahannya (al-Madinah al-Munawwarah:  Mujamma c Malik al- Fah}d li tiba> c a t al- Mus}haf al- Shari<f ,  1418 H).
Badan  legislatif  merupakan  wakil  secara  tidak  langsung  dari Allah  S.W.T  untuk  mengkaji  dan  menggali  (istinba>t})  hukum- hukum  yang  selari  dengan  apa  yang  ada  dalam  al-Qur'an  dan  sunnah Rasul-Nya. 25
Mahmu>d  H{ilmiy  membahagikan  sumber  ini  kepada  dua kategori iaitu sumber asas, yang meliputi al-Qur'an dan al-Hadith dan yang  kedua  adalah  hasil  daripada ijtihad. 26 Sementara  Wahbah  al- Zuh{ayliy menyebutkan tiga sumber hukum dalam legislatif Islam: al- Qur'an,  al-Sunnah,  al-Ijtiha>d  al-Jama< c iy  (kumpulan)  dan  al- Ijtiha>d al-Fardiy  (perseorangan).
Satu  kesimpulan  dapat  dibuat  dari  dua  pendapat  ini  bahawa sumber-sumber  hukum  untuk  menggubal  undang-undang  dalam legislatif Islam adalah sebagai berikut:

## A. Al-Qur'an
al-Qur'an  adalah  wahyu  Allah  S.W.T  yang  diturunkan  kepada  nabi Muhammad  s.a.w  sebagai  panduan  hidup  umat  manusia.  Kitab  ini bukan  hanya  setakat  rangkaian  firman  Allah  yang  dijadikan  wirid (bacaan) dalam solat harian atau mahar dalam akad perkahwinan, akan tetapi Kitab ini adalah wahyu Allah, Zat Yang Maha tahu tentang apa
25 al-Zuhayliy,  Wahbah, al-Fiqh al- Isla>miy ,  wa  adillatuh , Da<r al-Fikr, Damshiq, vol. 8,  hlm. 6134.
26 Mahmu>d Hilmi, Niza<m al-hukm  al- Isla>miy muqa<rinan bi  al-nuzum  al- mu c a>sirah , hlm. 203-220.
yang  boleh  mendatangkan  maslahat  atau  mudar  at untuk  manusia. Oleh  sebab  itu,  sejak  pertama  kali  wahyu  ini  diturunkan  semua persoalan  dan  masalah  yang  dihadapi  umat  manusia  sentiasa  ada jawapannya dalam al-Qur'an hingga ke hari ini.
Kelemahan  akal  fikiran  dan  terhadnya  daya  ingatan    manusia menjadikan  hasil  ciptaan  mereka  tidak  selamanya  selari  dan  sesuai dengan perubahan masa dan tempat. Produk hukum yang dibuat hanya bersandar kan kepada hasil fikiran dan hawa nafsu manusia tidak akan pernah  menyelesaikan  pelbagai  bentuk  krisis  yang  dihadapi  manusia. Oleh  sebab  itu,  Allah  S.W.T  sangat  murka  jika  ada  hambanya  yang tidak berhukum dengan hukum-Nya. Firman Allah S.W.T:
نوﺮﻓﺎﻜﻟا ﻢھ ﻚﺌﻟوﺄﻓ ﷲ لﺰﻧأ ﺎﻤﺑ ﻢﻜﺤﯾ ﻢﻟ ﻦﻣو . ٢٧ Yang bermaksud:
Dan  barang  siapa  yang  tidak  memutuskan  menurut  apa  yang diturunkan Allah, maka mereka itulah orang-orang kafir.
27 al-Qur'an al-Karim, al- Ma>'idah 5: 44.
Semua  perselisihan  yang  berpunca  dari  kelemahan  dan kesilapan manusia hendaknya dikembalikan kepada Allah  S.W.T dan Rasul-Nya s.a.w. Firman Allah S.W.T:
ﺊﯿﺷ ﻲ ﻓ ﻢﺘﻋزﺎﻨﺗ نﺈﻓ ﻢﻜﻨﻣ ﺮﻣﻷا ﻲ ﻟوأو لﻮﺳﺮﻟا اﻮ ﻌﯿطأو ﷲ اﻮ ﻌﯿطأ اﻮ ﻨﻣآ ﻦﯾﺬﻟا ﺎﮭﯾأ ﺎﯾ و ﺎﺑ نﻮﻨﻣﺆﺗ ﻢﺘﻨﻛ نإ لﻮﺳﺮﻟا و ﷲ ﻰﻟإ هودﺮﻓ ﻼﯾوﺄﺗ ﻦﺴﺣأو ﺮﯿﺧ ﻚﻟذ ﺮﺧﻵا مﻮﯿﻟا . ٢٨
Yang bermaksud:
Wahai  orang-orang  yang  beriman  taatilah  Allah  dan  taatilah  Rasul- Nya dan  ulil  amri  di  antara  kamu.  Kemudian  jika  kamu  berlainan pendapat tentang  sesuatu, maka   kembalikanlah  ia   kepada Allah  (al- Qur’an)  dan  Rasul -Nya  (sunnahnya)  jika  kamu  benar-benar  beriman kepada  Allah  dan  hari  kemudian.  Yang  demikin  itu  lebih  utama (bagimu) dan lebih baik akibatnya.
Kita  boleh  simpulkan  di  sini  bahawa  yang  berhak  dan  boleh membuat  hukum  dan  pemindaan  hanyalah  Allah  S.W.T  dan  Dia memerintahkan  kita  supaya  mengembalikan  semua  permasalahan yang kita hadapi kepada manhaj (aturan) Allah S.W.T dan Rasul-Nya, sebagaimana  juga  Dia  memerintahkan  agar  kita  sentiasa  taat  kepada
Allah  dan  Rasul-Nya  serta  para  pemimpin  yang  selalu  mengamalkan ajaran  Islam.  Menjadikan  Rasulullah  sebagai  hakim  atau  rujukan dalam menyelesaikan setiap masalah adalah ciri sebuah iman. Firman Allah S.W.T:
ﺖﯿﻀﻗ ﺎ ﻤﻣ ﺎﺟﺮﺣ ﻢﮭﺴﻔﻧأ ﻲﻓ اوﺪﺠﯾ ﻻ ﻢﺛ ﻢﮭﻨﯿﺑ ﺮﺠﺷ ﺎﻤﯿﻓ كﻮﻤﻜﺤﯾ ﻰﺘﺣ نﻮﻨﻣﺆﯾ ﻻ ﻚﺑرو ﻼﻓ ﺎﻤﯿﻠﺴﺗ اﻮﻤﻠﺴﯾو
. ٢٩
Yang bermaksud:
Maka demi tuhanmu, mereka (pada hakekatnya) tidak beriman hingga mereka  menjadikan  kamu  sebagai  hakim  dalam  perkara  yang  mereka perselisihkan,  kemudian  mereka  tidak  merasa  keberatan  dalam  hati mereka  terhadap  putusan  yang  kamu  berikan,  dan  mereka  menerima dengan sepenuhnya.
Hadith Nabi s.a.w
Para sahabat adalah generasi terbaik. Kerana mereka telah berinteraksi secara langsung dengan baginda Nabi s.a.w, belajar dan mengamalkan semua  yang  mereka  pelajari  dari  baginda.  Banyak  ayat  dan  hadith yang  menerangkan  tentang  kelebihan  mereka  dalam  berbagai  segi, termasuk  dari  segi  ilmu    yang  tidak  dimiliki  oleh  orang  lain  selain
mereka. Sebahagian dari mereka ada yang diisytiharkan sebagai pakar ilmu  seperti;  Ibn c Abba<s, c Ali  ibn  Abi  Ta>lib,  Abu  Hurayrah,  Ibn Mas c u>d,  Mu c a<dh  ibn  Jabal  dan  yang  lainnya.  Namun  demikian, ketika  mereka  menghadapi  satu  permasalahan,  mereka  bertanya kepada  Rasulullah  s.a.w  dan  kalau  Rasul  s.a.w  tidak  ada,  mereka berusaha  merujuk  kepada                      al- Qur’an  dan  Hadith  dan  kalau mereka  tidak  menjumpai  sebarang  dalil  atau  sandar  an  hukum  secara pasti mereka akan menggunakan qiya>s 30 sebagai pilihan. Mu c adh ibn Jabal sebagai contohnya, ketika beliau diutus oleh baginda Nabi s.a.w ke Yaman, Nabi s.a.w bersabda:
لﺎ ﻗ ﻦﻤﯿﻟا ﻰﻟإ اذﺎﻌﻣ ﺚﻌﺑ ﺎﻤﻟ ﷲ لﻮﺳر ن أ
:
ﺎ ﻣ لوأ ﻦﻜﯿﻠﻓ بﺎ ﺘﻜﻟا ﻞ ھأ مﻮ ﻗ ﻰ ﻠﻋ مﺪ ﻘﺗ ﻚﻧإ ﺲ ﻤﺧ ﻢﮭﯿ ﻠﻋ ضﺮ ﻓ ﷲ نأ ﻢھﺮﺒﺧﺄ ﻓ ﻚ ﻟذ اﻮ ﻓﻮﻋ ﻢ ھ اذﺈ ﻓ ﻞ ﺟو ﺰ ﻋ ﷲ ةدﺎ ﺒﻋ ﮫ ﯿﻟإ ﻢھﻮﻋﺪ ﺗ ﻢﮭﺋﺎ ﯿﻨﻏأ ﻦ ﻣ ﺬﺧﺆﺗ ةﺎﻛز ﻢﮭﯿﻠﻋ ضﺮﻓ ﺪﻗ ﷲ نأ ﻢھﺮﺒﺧﺄﻓ اﻮﻠﻌﻓ اذﺈﻓ ﻢﮭﺘﻠﯿﻟو ﻢﮭﻣﻮﯾ ﻲﻓ تاﻮﻠﺻ ﻛ قﻮﺗو ﻢﮭﻨﻣ ﺬﺨﻓ ﺎﮭﺑ اﻮﻋﺎطأ اذﺈﻓ ﻢﮭﺋاﺮﻘﻓ ﻰﻟإ  دﺮﺘﻓ
ﻢﮭﻟاﻮﻣأ ﻢﺋاﺮ . ٣١ Yang bermaksud:
30 Qiyas  secara  bahasa  bermakna  ukuran.  Sedangkan  secara  istilah  bermaksud menyamakan hukum satu permasalahan yang belum ada dalilnya dengan satu masalah yang sudah ada dalilnya disebabkan adanya satu kemiripan antara    keduanya. ( c Abdullah,  al-Maqdisiy, Rawdah  al- na<zir ,  Maktabah  al-kulliyyah  al- azhariyah, Qa<herah , t.th, vol. 2, hlm.385, al-Juwayniy, Abu al-Ma c a<liy , al- Burha>n fi usu>l al- fiqh , Da>r al-Kutub al- c ilmiyyah, Beirut, 1997, vol.2, hlm. 3). 31 al- c Asqala>ni y, Ali ibn c Ahmad, Fath al- Ba>riy sharh Sahih al- Bukha>ri y,  kitab al- zakat bab wujub al-zakat, Dar al-Kutub al- c ilmiyah, Beirut, 1421 H, vol. 3, hlm. 333, Abu al- Fadl c Iyad  ibn  Musa, Ikma>l al-mu c lim  bi fawa>id Muslim , kitab  al-zakat  bab  al-du c a ila  al- shaha<datayn wa shara<i c i al- Isla>m , Da<r al-Wafa', Beirut, 1998 M, vol. 1, hlm. 239.
Adalah Rasulullah s.a.w ketika beliau mengutus Mu c az bin Jabal pergi ke  Yaman  berkata:  "Sesungguhnya  kamu  akan  mendatangi    suatu kaum  dari ahl  al-kitab (Yahudi  dan  Nasrani  ),  maka  hendaklah  yang pertama kali kamu seru adalah supaya mereka beribadah kepada Allah Azza  wa  Jalla.  Dan  jika  mereka  sudah  mengetahuinya  maka beritahukan bahawa Allah telah mewajibkan ke atas mereka solat lima waktu satu hari satu malam.  Dan jika mereka sudah mengerjakannya maka beritahukan bahawa Allah telah mewajibkan zakat ke atas harta mereka yang dikutip dari orang kaya lalu diagihkan kepada kaum fakir miskin  di  antara  mereka.  Dan  jika  mereka  sudah  mentaatinya  maka ambillah  dan  janganlah  kamu  mengambil  harta  mereka  yang  paling baik.
Hasil Ijtihad  Para Ulama Wilayah kekuasaan Islam terus bertambah selari dengan perkembangan  dakwah  dan futuha<t (penaklukan)  yang  dilakukan oleh  para  sahabat.  Satu  demi  satu  negeri  yang  dahulunya  memusuhi
Islam  masuk  ke  dalam  Negara  Islam.  Secara  tidak  langsung  ia  juga memberi  kesan  terhadap  situasi  sosial  masyarakat  muslim  pada  masa itu,  terutama  semakin  banyak  permasalahan  yang  perlu  diberikan hukum pada setiap aspek kehidupan. Fenomena ini tidak terlalu berat dirasakan  oleh  para  sahabat  ketika  Rasul  s.a.w  masih  hidup  bersama mereka, akan tetapi ketika baginda sudah wafat  keadaan pun berubah.
Mencari  sebuah  hukum  yang  tidak  ada  dalil  secara  langsung bukan satu perkara yang mudah, seperti kes kaum riddah (kaum yang
murtad).  Menghadapi  realiti  ini,  para  sahabat  mulai  mencari  jalan alternatif untuk menyelesaikan masalah ini selari dengan perkembangan dan keperluan hidup pada masa itu.  Mereka menggali hukum-hakam  dari  permasalahan  itu  dengan  merujuk  kepada  nas-nas umum al-Qur'an dan Hadith. Cara inilah yang dinamakan dalam ilmu Us{u<l al-fiqh sebagai ijtihad.
Ijtihad  secara  terminologi  bermakna  mengeluarkan  segala kemampuan  untuk  mencari  hukum  dari  dalil-dalil  nas  yang  masih bersifat  umum.  Maka,  badan  legislatif,  sebagai  badan  pembuat undang-undang  akan  mengkaji  permasalahan  yang  belum  ada  nasnya secara  jelas  kemudian  digubal  dalam  bentuk  undang-undang  negara. Amalan  ijtihad  yang  dilakukan  oleh  para  ahli  legislatif  Islam  boleh kita kategorikan ke dalam dua bahagian:
i. Mengeluarkan makna dan hukum nas kemudian menetapkannya sebagai undang-undang. ii. Membandingkan  masalah  yang  ada  nas  dengan  masalah  yang tidak ada nasnya (qiya>s).
Seorang mujtahid boleh mengunakan beberapa cara (wasa<'il), antara lain  dengan qiya>s (membandingkan  masalah  yang  tidak  ada  nas dengan  masalah  yang  ada  nas  kerana  ada  kemiripan), istihsa>n (menganggap  yang  tidak  ada  dalil  menjadi  baik), al-mas}lahah        al- mursalah (kemaslahatan  mutlak), istisha>b (bersandar    pada hukum asal), syariat sebelum Islam, mazhab sahabat (fatwa sahabat). 32
32 Mahmu<d Hilmiy, Niza<m al-hukm  al- Isla<miy muqa>rinan bi  al-nuzum  al- mu c a>sirah ,  hlm. 217-220.
Jadi,  dari  penjelasan  di  atas  dapat  dibuat  satu  kesimpulan bahawa sumber-sumber dalam legislatif Islam terdiri dari dua sumber utama,  iaitu  yang  pertama  sumber  yang  bersifat  baku  dan  tidak menerima  sebarang  perubahan  pada  isi,  seperti  al-Qur'an  dan  Hadith, sedangkan  yang  kedua  iaitu  sumber  yang  dapat  berubah  mengikut keadaan  tempatan  dan  tuntutan  masa  terutamanya  dalam  perkara- perkara yang bersifat teknikal, seperti ijtihad.

## Sumber Hukum Badan Legislatif Moden
Sumber  penetapan  hukum  dalam  badan  legislatif  terdiri  dari  dua sumber.  Yang  pertama  sumber  bertulis  dan  yang  kedua  sumber  tidak bertulis.  Undang-undang  yang  bertulis,  seperti  undang-undang perlembagaan,  sedangkan  undang-undang yang  tidak  bertulis  pula seperti  undang-undang  adat.Undang-undang  adat  merupakan  sumber perundangan  pertama  sebelum  diperkenalkan  undang-undang  yang bertulis dalam dunia perlembagaan. Sumber ini terus digunapakai oleh kebanyakan  negara  hingga  akhir  abad  17  Masehi.  Pada  zaman Rasulullah  s.a.w,  baginda  juga  telah  mengguna  undang-undang  adat ketika  membuat  Undang-Undang  Perlembagaan  Madinah  (S}ahi<fah al-Madi<nah)  sebagaimana  yang  tertulis  pada  pasal  3-11. S}ahi<fah ini  digubal  oleh  Rasulullah  s.a.w  di  Madinah  pada  masa  awal-awal kedatangan baginda ke negeri ini. 33 Dan jika kita bandingkan  dengan perlembagaan  moden  ternyata  Amerika  Syarikat  sebagai  contohnya baru  mengistiharkan  adanya  undang-undang  secara  bertulis  pada tahun  1771  M  yang  kemudian  disusul  oleh  undang-undang  Perancis
33 al- Qa>simiy , Z{a<fir , Niza>m al-hukm fi al-syari c ah wa al- ta<rikh al- Isla>mi y , hlm. 32-36.
pada  tahun  1791  M.  Setelah  munculnya  dua  undang-undang  bertulis ini,  dunia  mulai  mengenal  dan  memakai  undang-undang  secara bertulis, apatah lagi dalam undang-undang tidak bertulis terdapat hal- hal yang kurang jelas dan sukar untuk dikenal pasti. 34
Mengikut  pasal  2  Majlis  Permusyawaratan  Rakyat  Republik Indonesia  (Dewan  Negara)  nombor  3  tahun  2000  M  tentang  urutan peraturan perundangan dinyatakan: "Tata urutan peraturan
perundangan merupakan pedoman dalam pembuatan aturan hukum di bawahnya.  Tata  urutan  peraturan  perundang-undangan  Republik
Indonesia adalah: 35
a. Undang-Undang Dasar 1945. b. Ketetapan Majlis Permusyawaratan Rakyat Republik Indonesia. c. Undang-Undang. d. Peraturan Pemerintah Pengganti Undang-undang. e. Peraturan Pemerintah
f. Keputusan Presiden
g. Peraturan Daerah
Adapun  perincian  dan  penjelasan  pasal  2  diatur  dan diterangkan oleh pasal 3 yang berbunyi:"
a. Undang-Undang  Dasar  1945  merupakan  hukum  dasar  tertulis Negara  Republik  Indonesia,  memuat  dasar  dan  garis  besar hukum dalam penyelenggaraan negara.
34 Mahmu>d Hilmiy, Niza>m al-hukm al- Isla<miy muqa>rinan bi al- nuz}um al- mu c a<s}irah ,  hlm. 100-103. 35 Majlis Permusyawaratan Rakyat , Tentang kami , t,th, (atas talian) http: // www.mpr.go.id. / h / tentang / indek. html. (30 Jun 2003).
b. Ketetapan Majelis Permusyawaratan Rakyat Republik Indonesia merupakan putusan Majelis Permusyawaratan Rakyat  sebagai  pengemban  kedaulatan  rakyat  yang  ditetapkan dalam sidang-sidang Majelis Permusyawaratan Rakyat. c. Undang-undang  dibuat  oleh  Dewan  Perwakilan  Rakyat bersama  presiden  untuk  melaksanakan  Undang-Undang  Dasar 1945  serta  Ketetapan  Majelis  Permusyawaratan  Rakyat Republik Indonesia.
d. Peraturan  pemerintah  pengganti  undang-undang  dibuat  oleh
Presiden dalam hal ihwal kegentingan yang memaksa.
e. Peraturan pemerintah dibuat oleh pemerintah untuk melaksanakan perintah undang-undang. f. Keputusan  presiden  yang  bersifat  mengatur  dibuat  oleh presiden  untuk  menjalankan  fungsi  dan  tugasnya  berupa pengaturan  pelaksanaan administrasi  negara  dan  administrasi pemerintahan. g. Peraturan  daerah  merupakan  peraturan  untuk  melaksanakan aturan hukum di atasnya dan menampung kondisi khusus dari daerah yang bersangkutan". 36
Satu  kesimpulan  dapat  dibuat  setelah  diperhati  keterangan  di  atas, bahawa  sumber-sumber  hukum  dalam  legislatif  moden  pada hakikatnya  terdiri  dari  sumber-sumber  bertulis  yang  bersifat  kekal, seperti  Undang-Undang  Perlembagaan  dan  sumber-sumber  bertulis yang tidak  kekal,  seperti  undang-undang  adat,  peraturan-peraturan atau keputusan  yang  ditetapkan sebagai  tafsiran  dari  Undang-Undang Perlembagaan yang diubahsuai mengikut keadaan yang berlaku.

## KESIMPULAN
36 Kitab Undang-Undang Dasar 1945 hasil amandemen dan proses amandemen , Penerbit M25, Bandung, 2002, hlm.109.
Setelah kita mengkaji tentang makna Da>r al-Isla>m (Negara Islam) dan Da>r  al-Kufr (Negara  Kafir),  makna  legislatif    Islam  dan legislatif moden, lalu dilanjutkan dengan perbincangan masalah syarat keahlian  dan  sumber  hukum  legislatif  dengan  menganalisa  pelbagai macam  ragam  pendapat  para  ulama,  akhirnya    beberapa  kesimpulan dapat dibuat:
a. Nabi Muhammad s.a.w adalah nabi akhir zaman. Ajaran yang dibawanya diperuntukkan kepada  seluruh  manusia. Walaupun baginda  dilahirkan  di  negeri  Mekkah  kemudian  baginda berhijrah  ke  Madinah,  dikawal  oleh  para  sahabat  yang kebanyakannya berasal dari keturunan yang sama, namun pada hakikatnya  mutiara  yang  indah  itu  adalah  milik  manusia sejagat kalau mereka mahu memilikinya. b. Islam  sebagai  agama  yang  universal  telah  mengatur  seluruh perilaku  kehidupan  manusia.  Islam  bukan  hanya mengatur masalah  hubungan  vertikal dengan  Allah  S.W.T  akan  tetapi
Islam  juga  telah  mengatur  hubungan  sesama  manusia  atas landasan iman atau kemanusiaan. c. Negara  Islam  (Da>r  al-Isla>m) adalah  nama  suatu  negara yang  berada  di  bawah  kekuasaan  kaum  muslimin  dengan menjadikan  Islam  sebagai  asas  perlembagaan  negara, mengamalkan nilai-nilai Islam dalam seluruh aspek kehidupan bangsa, kerana negara adalah sebahagian dari Islam. d. Negara  Kafir  (Da>r  al-Kufr) adalah  setiap  negara  yang  tidak menjadikan  Islam  sebagai  asas perlembagaan  dan  tidak nampak padanya nilai-nilai  keIslaman dalam aspek  kehidupan bernegara.
e. Badan  legislatif menurut  konsep  Islam  adalah  suatu  badan yang  berkuatkuasa  dalam  bidang  perundangan  Islam  yang terdiri  dari  para  pakar  berbagai  sains  dengan  bercirikan  sifat adil dan  amanah.
f. Badan  legislatif  menurut  konsep  moden  (semasa)  adalah sebuah  institusi  perwakilan  rakyat  yang  berkuatkuasa  di bidang  perundangan  dan  pengawasan  terhadap    perjalanan pemerintahan. g. Tidak  ada  perbezaan  yang  jauh  antara  legislatif  Islam  dan legislatif  moden  dalam  hal  penetapan  syarat-syarat  keahlian, kecuali  dalam  legislatif  Islam,  aspek spiritual agama  lebih diambil kira.
h. Hak penetapan hukum mutlak hanya milik Allah S.W.T Adapun badan legislatif hanya bersifat perwakilan, apa yang mereka tetapkan mesti selari dengan nilai-nilai Islam yang kaffah (menyeluruh). Oleh sebab itu, ijtihad dalam masalah ini mempunyai peranan yang sangat penting.